  Удмуртиысь тазалыкез утёнъя министерстволэн пресс-службаез Анжелика Тихонова корреспондент Шарканысь ёрос эмъюртэ цифра амалэн ужась маммограф нырысьсэ пуктӥзы. Со сяна, УЗИ аппарат, флюорограф но рентген вайизы. Ваньзэ сое «Модернизация первичного звена здравоохранения» программа улсын басьтӥзы, ивортӥз элькунысь тазалыкез утёнъя министерстволэн пресс-службаез. «Нырысьсэ эмъюртамы маммограф кылдӥз. Со палочка-выручалочка. Азьло ми интыысь интые ветлӥсь маммограф вылэ гинэ оскиськыны быгатӥськом вал, кудӥз ёросамы 2-3 пол араз вуылӥз, нош табере нылкышноос гань-гань, кема возьматэк эскериськыны быгато. Солы луыса эмъюрттэтлэн ӟечлыкез трослы йылӥз» Ирина Семёнова, Шаркан ёрос эмъюртысь валтӥсь эмчи Нош выль УЗИ аппаратсылы луыса, валтӥсь эмчилэн кылъёсызъя, соос нырысьсэ эхокардиография лэсьтыны быгатӥзы, аресозь нылпиослы но, со сяна, трансректальной ультразвуковой эскеронъёс ортчытӥзы. «Та дыре вань тӥрлыкмы ужа ини, ӧнерчиосмы вань – куинь рентген-лаборантъёсмы но палэнысь ветлӥсь кык ужасьёсмы. Нош 1-тӥ южтолэзьысен рентгенолог-эмчимы декретной отпускысь потоз. Соку быдэс нунал ӵоже диагностика лэсьтом» Ирина Семёнова, Шаркан ёрос эмъюртысь валтӥсь эмчи Тодэ вайытом, 2022-тӥ арын Удмуртиысь ёрос эмъяськонниосы даслэсь трос секыт эм тӥрлык вуоз. Тегъёс: Тазалык Удмуртия Шаркан эмчиос эмъяськонниос  